Schoongezicht Gastehuis is 'n vierstergegradeerde eenheid aan die rand van die pragtige Durbanville geleë.
Dié gastehuis het 4 en suite-slaapkamers met aparte ingange en veilige parkeerplek. Ander geriewe in elke kamer sluit 'n lessenaar met WiFi, 'n yskassie, 'n kluis, 'n TV met DStv en koffie- en teemaakgeriewe (Nespresso) in.
Die gastehuis is ideaal geleë binne 30 minute van die lughawe, Kaapstad, Stellenbosch, Paarl, en die V&A- Waterfront. Dit is slegs 'n 10-15 minute rit van Tygervallei en Willowbridge winkelsentrums. Durbanville se midde-dorp is 2 minute van Schoongezicht Gastehuis af. Durbanville MediClinic is ongeveer 1 kilometer van ons geleë.